b'\n_START_ARTICLE_\nEspectacle digital\n_START_PARAGRAPH_\nEspectacle digital \xc3\xa9s un ampli concepte amb una variada gamma de produccions amb la caracter\xc3\xadstica comuna d\'incorporar tecnologies i t\xc3\xa8cniques inform\xc3\xa0tiques en la seva producci\xc3\xb3. Es pot incorporar multim\xc3\xa8dia a qualsevol tipus d\'espectacle, ja sigui en directe en una sala de teatre o al carrer, per\xc3\xb2 quan la tecbnologia digital juga un paper clau en la producci\xc3\xb3, \xc3\xa9s quan parlem d\'espectacles digitals.\n_START_SECTION_\nHist\xc3\xb2ria i evoluci\xc3\xb3\n_START_PARAGRAPH_\nL\'evoluci\xc3\xb3 digital del so, la m\xc3\xbasica i l\'espectacle s\'ha anat configurant a partir d\'una multitud d\'experiments musicals que de mica en mica han anat apuntant a la possibilitat d\'aconseguir un nou format d\'espectacles gr\xc3\xa0cies als nous mitjans digitals.\n_START_SECTION_\nPrincipis\n_START_PARAGRAPH_\nPodem sembrar algunes de les primeres llavors d\'aquests espectacles digitals amb la feina de John\xc2\xa0Cage\xc2\xa0i les seves troballes sonores als anys setanta, o b\xc3\xa9 l\'obra de Pierre\xc2\xa0Schaeffer: "Musique\xc2\xa0concr\xc3\xa8te" -Un terme anomenat l\'any 1948\xc2\xa0al\xc2\xa0compondre amb materials d\'una col\xc2\xb7lecci\xc3\xb3 existent de sons experimentals-. Aquestes noves interpretacions de la m\xc3\xbasica i la seva posada en escena s\xc3\xb3n molt rellevants pel que m\xc3\xa9s endavant aconseguiran els mitjans digitals. En ells ja\xc2\xa0es\xc2\xa0sembren algun dels principis de la producci\xc3\xb3 digital per espectacles, sobretot pel que fa a les possibilitats de copiar i reproduir sons, aix\xc3\xad com la possibilitat de barrejar fitxers de m\xc3\xbasica existents per produir-ne de nous (remix). Els sons d\'ambients de\xc2\xa0Brian\xc2\xa0Eno\xc2\xa0(m\xc3\xbasic d\'electr\xc3\xb2nica) i les instal\xc2\xb7lacions i\xc2\xa0performances audiovisuals de\xc2\xa0Laurie\xc2\xa0Anderson (m\xc3\xbasica i artista experimental) tamb\xc3\xa9 van tenir una alta influ\xc3\xa8ncia en el desenvolupament del so i de la concepci\xc3\xb3 de la m\xc3\xbasica._NEWLINE_Molts dels projectes de mitjans digitals centrats en la combinaci\xc3\xb3 de formes visuals i so mantenen la tradici\xc3\xb3 de les performances de llums cin\xc3\xa8tiques o la "m\xc3\xbasica visual" de l\'alemany animador i pintor\xc2\xa0abstacte\xc2\xa0Oskar\xc2\xa0Fischinger\xc2\xa0(1900)._NEWLINE_A part dels\xc2\xa0remix\xc2\xa0i de la\xc2\xa0cultura\xc2\xa0dels DJ, els projectes\xc2\xa0art\xc3\xadstics\xc2\xa0digitals de so i m\xc3\xbasica configuren un\xc2\xa0ampli\xc2\xa0territori que, entre altres, inclou: el pur art sonor (sense cap component visual), els entorns d\'instal\xc2\xb7laci\xc3\xb3 audiovisual i\xc2\xa0software, els projectes basats en internet que permeten fer-se a temps real,\xc2\xa0les\xc2\xa0noves\xc2\xa0eines\xc2\xa0de composici\xc3\xb3\xc2\xa0fetes\xc2\xa0a partir del multiusuari, els\xc2\xa0remix, aix\xc3\xad com projectes en xarxa que involucren lloc, p\xc3\xbablic i aparells n\xc3\xb2mades. Moltes obres d\'art digitals, des de les instal\xc2\xb7lacions m\xc3\xa9s senzilles fins\xc2\xa0a l\'"Internet\xc2\xa0Art" involucren components de so sense estar especialment focalitzats en\xc2\xa0aspectes\xc2\xa0musicals. _NEWLINE_Els projectes sonors i musicals, habitualment prenen la forma d\'instal\xc2\xb7lacions interactives o escultures que responen a diferents tipus d\'accions de l\'usuari convertint-los en informaci\xc3\xb3 visual i sonora. Els projectes descrits a continuaci\xc3\xb3 s\xc3\xb3n tan sols alguns exemples de l\'\xc3\xbas de tecnologia digital en els camps del so i de la m\xc3\xbasica.\n_START_SECTION_\nPublic Supply\n_START_PARAGRAPH_\nCal parlar en primer lloc de les exploracions de pioners com\xc2\xa0Max\xc2\xa0Neuhaus, qui va definir noves \xc3\xa0rees per les actuacions musicals mitjan\xc3\xa7ant la posada en escena de treballs sonors en\xc2\xa0\xc3\xa0rees\xc2\xa0p\xc3\xbabliques i experimentant amb so en xarxa, interconnectat, com una mena\xc2\xa0d\'"arquitectura\xc2\xa0virtual". En la primera instal\xc2\xb7laci\xc3\xb3 del seu projecte\xc2\xa0Public\xc2\xa0Supply\xc2\xa0(1996), va establir una connexi\xc3\xb3 entre la\xc2\xa0WBAI\xc2\xa0(estaci\xc3\xb3 de r\xc3\xa0dio de Nova York) i la sarsa telef\xc3\xb2nica, implementant un "espai aural" de vint quil\xc3\xb2metres al voltant de la ciutat de Nova York, on els participants podien intervenir en l\'actuaci\xc3\xb3 o performance mitjan\xc3\xa7ant una trucada telef\xc3\xb2nica.\n_START_SECTION_\nAudiovisual Environment Suite\n_START_PARAGRAPH_\nEntre els artistes que han explorat m\xc3\xa9s els protocols de la comunicaci\xc3\xb3 en la creaci\xc3\xb3 simult\xc3\xa0nia i\xc2\xa0interconnexi\xc3\xb3\xc2\xa0d\'imatge i so trobem a Golan\xc2\xa0Levin, un artista, compositor,\xc2\xa0performer, i\xc2\xa0enginyer, que va rebre el seu graduat a la\xc2\xa0MIT\xc2\xa0Media\xc2\xa0Lab, on va estudiar amb John\xc2\xa0Maeda\xc2\xa0al Aesthetics\xc2\xa0and\xc2\xa0Computation\xc2\xa0Group.\xc2\xa0Levin\xc2\xa0va crear\xc2\xa0l\'"Audiovisual\xc2\xa0Environment\xc2\xa0suite" (la suite d\'ambientaci\xc3\xb3 audiovisual) entre el 1998 i el 2000. Consistia en un programari interactiu que seguia la\xc2\xa0creaci\xc3\xb3\xc2\xa0i manipulaci\xc3\xb3 simult\xc3\xa0nia de contingut visual i sonor a temps real. El programa s\'esfor\xc3\xa7a per establir connexions inherents, "org\xc3\xa0niques", entre el desplegament de la m\xc3\xbasica i les formes visuals.\n_START_SECTION_\nGlasbead\n_START_PARAGRAPH_\nEls conceptes d\'espai multiusuari, el joc, i el fet de compartir arxius\xc2\xa0es\xc2\xa0centren en el software\xc2\xa0Glasbead\xc2\xa0de John\xc2\xa0Klima\xc2\xa0(1999): Una interf\xc3\xadcie musical col\xc2\xb7laborativa de multiusuari. Una mena d\'instrument i joc al mateix temps que permet als jugadors importar arxius musicals i crear una mir\xc3\xadada de paisatges sonors. La interf\xc3\xadcie consisteix en\xc2\xa0estructures\xc2\xa0circulars en rotaci\xc3\xb3 amb una mena de tiges que\xc2\xa0s\'assemblen\xc2\xa0a\xc2\xa0martells i campanes. Els arxius sonors poden ser\xc2\xa0importats\xc2\xa0a les campanes i es fan arribar als martells de les campanes fent flints. Mentre que\xc2\xa0Glasbead\xc2\xa0crea un m\xc3\xb3n contingut on els sons i les representacions visuals es milloren entre ells, permet que m\xc3\xa9s d\'una vintena de jugadors fer una "jam\xc2\xa0session" tots junts i de forma remota. El projecte va\xc2\xa0n\xc3\xa9ixer\xc2\xa0amb la idea de la\xc2\xa0novel\xc2\xb7la\xc2\xa0de Hermann\xc2\xa0Hesse: Das\xc2\xa0Glasperlenspiel\xc2\xa0(traduit\xc2\xa0al angl\xc3\xa8s:\xc2\xa0Magister\xc2\xa0Ludi) on s\'aplica la geometria de la m\xc3\xbasica per la construcci\xc3\xb3\xc2\xa0sinest\xc3\xa8sica\xc2\xa0de micro-mons.\n_START_SECTION_\nTelesymphony\n_START_PARAGRAPH_\nLa creaci\xc3\xb3 participativa de paisatges sonors tamb\xc3\xa9 \xc3\xa9s explotada de forma creixent per l\'\xc3\xbas "d\'instruments"\xc2\xa0o \xc3\xa8ines port\xc3\xa0tils, com \xc3\xa9s el cas tels tel\xc3\xa8fons m\xc3\xb2bils_NEWLINE_Expandint el seu treball musical als aparells digitals m\xc3\xb2bils, en Golan\xc2\xa0Levin\xc2\xa0va crear el\xc2\xa0Telesymphony\xc2\xa0l\'any 2001 (amb nou col\xc2\xb7laboracions), una actuaci\xc3\xb3 on els sons van ser generats\xc2\xa0per el\xc2\xa0timbre de trucada coreografiat i configurat dels m\xc3\xb2bils del p\xc3\xbablic. El concert va tenir lloc a\xc2\xa0l\'"Ars\xc2\xa0Electronica\xc2\xa0Festival" a Linz l\'any 2001. Es va demanar el n\xc3\xbamero de tel\xc3\xa8fon a cadascun dels membres del p\xc3\xbablic a l\'espai web abans de l\'esdeveniment, i a canvi, rebien el seu tiquet amb un lloc assignat en el hall del concert. Els nous tons de trucada es descarregaven de forma autom\xc3\xa0tica a cadascun dels m\xc3\xb2bils. Aix\xc3\xad doncs, ja es tenien totes les condicions necess\xc3\xa0ries per al concert: el n\xc3\xbamero de cada espectador enregistrat, el seient i el respectiu to de trucada; l\'actuaci\xc3\xb3 ja podia ser coreografiada de forma curosa pels m\xc3\xbasics/performers._NEWLINE_Aix\xc3\xad doncs, el p\xc3\xbablic es va convertir en una melodia distribu\xc3\xafda en un espai "cel\xc2\xb7lular", on les interrupcions habituals produ\xc3\xafdes per trucades a membres del p\xc3\xbablic s\'acabava incorporant a la melodia de la resta de l\'espectacle.\n_START_SECTION_\nTelephony\n_START_PARAGRAPH_\nUn projecte similar a l\'anterior,\xc2\xa0Telephony\xc2\xa0(2001) de\xc2\xa0Thomson\xc2\xa0&\xc2\xa0Craighead, permetia als espectadors arribar a una galeria on participants remots podien marcar una quarantena de n\xc3\xbameros de tel\xc3\xa8fon que estaven instal\xc2\xb7lats en forma de graella a la paret. Els tel\xc3\xa8fons comen\xc3\xa7arien llavors a rebre i fer-se trucades entre ells, creant un espai d\'\xc3\xa0udio en capes.\n_START_SECTION_\nPing\n_START_PARAGRAPH_\nPing\xc2\xa0(2001) \xc3\xa9s una escultura sonora desenvolupada per l\'americ\xc3\xa0 Chris\xc2\xa0Chafe, i el su\xc3\xads\xc2\xa0Greg\xc2\xa0Niemeyer. \xc3\x89s un projecte de xarxa\xc2\xa0sonora\xc2\xa0condu\xc3\xaft\xc2\xa0per informaci\xc3\xb3 que\xc2\xa0viatja\xc2\xa0per internet. El so creat per les\xc2\xa0instal\xc2\xb7lacions\xc2\xa0contacta els servidors per veure si es pot establir connexi\xc3\xb3 i aix\xc3\xad proveir una manera de mesurar la dist\xc3\xa0ncia i el temps.\xc2\xa0Ping\xc2\xa0tradueix el retard temporal del\xc2\xa0flux\xc2\xa0de dades en informaci\xc3\xb3 auditiva.\xc2\xa0a\xc2\xa0trav\xc3\xa9s de les informacions, els usuaris poden escollir\xc2\xa0els instruments\xc2\xa0i escales, o la configuraci\xc3\xb3 de l\'altaveu.\n_START_SECTION_\nEl concert com a espectacle\n_START_PARAGRAPH_\nPer poder parlar de la q\xc3\xbcesti\xc3\xb3 tecnol\xc3\xb2gica i digital en el cas dels espectacles musicals cal primer centrar remarcar que el plantejament es fa sobre quins elements fan que l\'espectacle musical sigui espectacle; no quins elements de l\'espectacle musical el fan musical. Per tant, totes les tecnologies de les quals es parlen a continuaci\xc3\xb3 fan refer\xc3\xa8ncia a l\'est\xc3\xa8tica de l\'actuaci\xc3\xb3, no\xc2\xa0l\'est\xc3\xa8tica de la m\xc3\xbasica._NEWLINE_Durant anys s\'ha estudiat la pr\xc3\xa0ctica tradicional de l\'espectacle aplicant eines (ordinadors) per ajudar-nos a analitzar m\xc3\xbasica amb significats tradicionals. Per\xc3\xb2 qu\xc3\xa8 passa\xc2\xa0quan\xc2\xa0els ordinadors i la tecnologia moderna s\'utilitza\xc2\xa0pels concerts de m\xc3\xbasica en directe? De sobte ens enfrontem a un problema: \xc3\xa9s probable que l\'audi\xc3\xa8ncia entengui l\'actuaci\xc3\xb3 des d\'un punt de vista\xc2\xa0directe\xc2\xa0i f\xc3\xadsic?, \xc3\xa9s realment important i rellevant aix\xc3\xb2?_NEWLINE_Independentment de la cultura de cadascun d\'ells, \xc3\xa9s clar que entre el performer i l\'audi\xc3\xa8ncia s\'hi estableix una relaci\xc3\xb3. Aquesta relaci\xc3\xb3 est\xc3\xa0 condicionada per molts factors, uns dels m\xc3\xa9s importants\xc2\xa0s\xc3\xb3n la confian\xc3\xa7a i el fet d\'entendre qu\xc3\xa8 est\xc3\xa0 fent l\'artista dalt de l\'escenari. Normalment,\xc2\xa0aquest vincle\xc2\xa0tamb\xc3\xa9 \xc3\xa9s format quan l\'artista est\xc3\xa0 fent quelcom que l\'audi\xc3\xa8ncia no pot fer, que ell\xc2\xa0meravella. \xc3\x89s aquest un dels motius principals\xc2\xa0pels quals\xc2\xa0la gent va a concerts. La tecnologia \xc3\xa9s una\xc2\xa0eina\xc2\xa0perfecta per explotar aquesta capacitat de\xc2\xa0meravellar, per\xc3\xb2 ir\xc3\xb2nicament aix\xc3\xb2 tamb\xc3\xa9 ha\xc2\xa0perm\xc3\xa8s\xc2\xa0que\xc2\xa0algunes\xc2\xa0actuacions musicals es converteixin en simples castells de focs, on sols destaquen les qualitats\xc2\xa0extramusicals\xc2\xa0de l\'espectacle.\n_START_SECTION_\nResum hist\xc3\xb2ric\n_START_PARAGRAPH_\nEn el segle XX ja pod\xc3\xadem veure les fronteres de la m\xc3\xbasica i el rendiment dels espectacles comen\xc3\xa7ant per la tonalitat, el serialisme, etc. Tamb\xc3\xa9 podem veure com les diverses fases filos\xc3\xb2fiques i te\xc3\xb2riques sobre la m\xc3\xbasica permeten augments i disminucions de la tecnologia dins el m\xc3\xb3n musical. Aquesta conclusi\xc3\xb3 l\xc3\xb2gica ja la podem veure amb l\'obra\xc2\xa04\'33\xc2\xa0de John\xc2\xa0Cage\xc2\xa0al 1952. De totes maneres, l\'alliberaci\xc3\xb3 del so en aquest per\xc3\xadode no sols va ser est\xc3\xa8tica, va ser tamb\xc3\xa9 tecnol\xc3\xb2gica, concretament pel que fa a all\xc3\xb2\xc2\xa0electro-ac\xc3\xbastic i m\xc3\xa9s endavant en la m\xc3\xbasica electr\xc3\xb2nica._NEWLINE_Sens dubte, cal dir que actualment la m\xc3\xbasica electr\xc3\xb2nica\xc2\xa0a\xc2\xa0madurat prou, i els dispositius s\xc3\xb3n prou velo\xc3\xa7os per a poder explorar les possibilitats que ens ofereixen els ordinadors. En els principis de la m\xc3\xbasica electr\xc3\xb2nica, l\'\xc3\xbanica manera de fer un espectacle era mitjan\xc3\xa7ant la cinta, la\xc2\xa0gravaci\xc3\xb3, on no hi ha necessitat d\'haber-hi\xc2\xa0ning\xc3\xba a l\'escenari, \xc3\xa9s gaireb\xc3\xa9 una simple reproducci\xc3\xb3. Sens dubte un\xc2\xa0espectacle\xc2\xa0molt m\xc3\xa9s\xc2\xa0avorrit\xc2\xa0del que estem acostumats._NEWLINE_Des del comen\xc3\xa7ament de l\'evid\xc3\xa8ncia arqueol\xc3\xb2gica de la m\xc3\xbasica fins ara, la m\xc3\xbasica era\xc2\xa0reprodu\xc3\xafda\xc2\xa0ac\xc3\xbasticament i, per tant, sempre era evident la connexi\xc3\xb3 entre l\'actuaci\xc3\xb3 f\xc3\xadsica (i/o vocal) de l\'artista, com es produ\xc3\xafa el so. Hi havia una relaci\xc3\xb3 gaireb\xc3\xa9 directe entre gest i resultat. En l\'actualitat no cal seguir les lleis de la f\xc3\xadsica perqu\xc3\xa8 tenim tot el poder de les m\xc3\xa0quines com a\xc2\xa0int\xc3\xa8rprets\xc2\xa0i intermediaris entre l\'actuaci\xc3\xb3 f\xc3\xadsica i el so\xc2\xa0produ\xc3\xaft. Aix\xc3\xb2 significa que\xc2\xa0podem\xc2\xa0anar\xc2\xa0m\xc3\xa9s\xc2\xa0enll\xc3\xa0 de la relaci\xc3\xb3 usual de la relaci\xc3\xb3 causa-efecte entre artista i instrument.\n_START_SECTION_\nEl dilema de l\'artista\n_START_PARAGRAPH_\nAquest \xc3\xa9s un dels eixos centrals de tota discussi\xc3\xb3 sobre\xc2\xa0la introducci\xc3\xb3\xc2\xa0de la\xc2\xa0tecnologia\xc2\xa0en els espectacles de m\xc3\xbasica. Quin \xc3\xa9s el pes que t\xc3\xa9 la m\xc3\xbasica i quin pes t\xc3\xa9 la tecnologia a l\'hora de fer un espectacle. Un paper clau aqu\xc3\xad el t\xc3\xa9 l\'audi\xc3\xa8ncia, la gran\xc2\xa0ind\xc3\xbastria\xc2\xa0es regir\xc3\xa0 per all\xc3\xb2 que vulgui l\'audi\xc3\xa8ncia. Un cop m\xc3\xa9s, el poder de l\'audi\xc3\xa8ncia\xc2\xa0determinar\xc3\xa0\xc2\xa0el paper d\'aquelles produccions\xc2\xa0musicals\xc2\xa0m\xc3\xa9s comercials. Per tant, l\'artista ha de tenir molt clar quins\xc2\xa0s\xc3\xb3n\xc2\xa0els seus objectius, saber qu\xc3\xa8 vol prioritzar, independentment de buscar l\'espectacle, a l\'hora de donar m\xc3\xa9s import\xc3\xa0ncia a la m\xc3\xbasica o a la tecnologia (des del punt de vista visual)._NEWLINE_Sens dubte, per\xc3\xb2, la introducci\xc3\xb3 d\'uns bons visuals (terme en angl\xc3\xa8s de projeccions en concerts), o qualsevol altre tipus d\'elements tecnol\xc3\xb2gics ser\xc3\xa0 un bon aliat de la qualitat musical, accentuant l\'efecte expressiu d\'aquest i creant tota mena d\'atmosferes, on l\'experi\xc3\xa8ncia del p\xc3\xbablic sigui exponencialment m\xc3\xa9s profunda.\n_START_SECTION_\nLa import\xc3\xa0ncia dels visuals\n_START_PARAGRAPH_\nEl gran avan\xc3\xa7 tecnol\xc3\xb2gic en el camp de la m\xc3\xbasica en directe ha estat la incorporaci\xc3\xb3 de contingut visual, que en els darrers anys ha agafat un pes extraordinari en els espectacles amb grans pressupostos, on les pantalles s\xc3\xb3n l\'element tecnol\xc3\xb2gic principal de l\'espectacle. Aix\xc3\xb2 ha perm\xc3\xa8s un gran desenvolupament tecnol\xc3\xb2gic per a tres bandes. En primer lloc, els requeriments que gr\xc3\xa0ficament es necessitaven per dur a terme un determinat estil de projeccions han perm\xc3\xa8s una gran inspecci\xc3\xb3 de la textura i els colors dels gr\xc3\xa0fics\xc2\xa0exclusivament\xc2\xa0virtuals per a concerts. En segon lloc, s\'ha fet una gran experimentaci\xc3\xb3 en formats de produccions visuals en directe, que permeten ser\xc2\xa0produ\xc3\xafts\xc2\xa0i generats en el mateix moment del concert (aix\xc3\xb2 ha perm\xc3\xa8s l\'aparici\xc3\xb3 dels\xc2\xa0videoj\xc3\xb2queis). En tercer i \xc3\xbaltim lloc, tamb\xc3\xa9 cal mencionar la import\xc3\xa0ncia de desenvolupar els dispositius que permeten la projecci\xc3\xb3 de tot aix\xc3\xb2. Les pantalles en s\xc3\xb3n un element imprescindible, per\xc3\xb2 no l\'\xc3\xbanic. La digitalitzaci\xc3\xb3 de l\'espectacle\xc2\xa0permet coordinar les accions dels artistes amb tota mena defectes especials, aix\xc3\xad com la pirot\xc3\xa8cnia, el\xc2\xa0confeti\xc2\xa0o el fum, que estan preprogramats de tal manera que l\'artista pot manejar-los des de dalt mateix de l\'escenari.\n_START_SECTION_\nVisuals Digitals\n_START_PARAGRAPH_\nAquest concepte agafat de l\'angl\xc3\xa8s, visuals, fa refer\xc3\xa8ncia a tot aquell contingut multim\xc3\xa8dia visual que es projecti en els concerts i espectacles en directes. Com podrem veure a continuaci\xc3\xb3, en l\'actualitat en podem trobar de totes menes. La investigaci\xc3\xb3 per tal d\'aconseguir quelcom espectacular que generi una experi\xc3\xa8ncia incre\xc3\xafble per l\'espectador \xc3\xa9s una idea llaminera, ja que s\'hi mou un inter\xc3\xa8s de grans pressupostos. Aix\xc3\xb2 juntament amb la voluntat d\'innovar dels artistes fan que aquest sigui, sens dubte,\xc2\xa0un camp en plena expansi\xc3\xb3.\n_START_SECTION_\nVisuals preprodu\xc3\xafts\n_START_PARAGRAPH_\nAquest tipus de projeccions han estat les pioneres a fer desenvolupar l\'experi\xc3\xa8ncia visual als espectacles de gran format. Es tracta del primer tipus de projeccions que neixen a partir de la d\xc3\xa8cada del 1950, juntament amb l\'auge\xc2\xa0del g\xc3\xa8nere pop i les grans produccions escenogr\xc3\xa0fiques dels concerts de gran format._NEWLINE_En la seva\xc2\xa0etapa\xc2\xa0prim\xc3\xa0ria\xc2\xa0consistien b\xc3\xa0sicament en v\xc3\xaddeos molt similars als\xc2\xa0recentment\xc2\xa0popularitzats videoclips. Com una mena de videoart, amb imatges formalment atractives, juxtaposades entre\xc2\xa0si\xc2\xa0per mitj\xc3\xa0 del muntatge, que acabaven ressaltant la intenci\xc3\xb3 expressiva de l\'artista. La seva producci\xc3\xb3 es feia\xc2\xa0b\xc3\xa0sicament\xc2\xa0a plat\xc3\xb3s i amb molta influ\xc3\xa8ncia del\xc2\xa0muntatge. No eren, encara, espectacles tecnol\xc3\xb2gics.\n_START_SECTION_\nVisuals generats a temps real\n_START_PARAGRAPH_\nAquesta ha estat una de les incorporacions m\xc3\xa9s trencadores en l\'\xc3\xa0mbit de les projeccions visuals en espectacles. Es tracta d\'un programari que permet a l\'editor produir imatges gr\xc3\xa0fiques en moviment a temps real, en directe. Aix\xc3\xb2 ha perm\xc3\xa8s que a l\'era dels DJ (discj\xc3\xb2queis) s\'hi sumin els\xc2\xa0VJ\xc2\xa0(videoj\xc3\xb2queis). Aquests artistes s\xc3\xb3n capa\xc3\xa7os d\'aptar\xc2\xa0les imatges que es mostren a pantalla segons la m\xc3\xbasica que sona al moment. Aix\xc3\xb2 \xc3\xa9s possible gr\xc3\xa0cies a un programari d\'alta complexitat tecnol\xc3\xb2gica que ha sabut convertir els llargs algoritmes en representacions m\xc3\xa9s simples interpretables per aquells artistes que vulguin dedicar\'s-hi. Cal remarcar per\xc3\xb2 que la gran facilitaci\xc3\xb3 en l\'\xc3\xbas, els\xc2\xa0coneixements\xc2\xa0per part de l\'\'usuari\xc2\xa0s\xc3\xb3n indispensables.\n_START_SECTION_\nV\xc3\xaddeos en directe a les pantalles\n_START_PARAGRAPH_\nEl seg\xc3\xbcent pas s\'ha\xc2\xa0produ\xc3\xaft\xc2\xa0en grans gires internacionals, com per exemple en la gira "The\xc2\xa0formation\xc2\xa0tour" de\xc2\xa0Beyonc\xc3\xa9, on es disposen de grans pressupostos. En aquest cas, la innovaci\xc3\xb3 ha estat incorporar v\xc3\xaddeos de l\'actuaci\xc3\xb3\xc2\xa0enregistrats\xc2\xa0en directe i incorporar-los en la producci\xc3\xb3 de visuals. D\'aquesta manera, al contingut visual generat\xc2\xa0pr\xc3\xa8viament\xc2\xa0s\'hi suma la coreografia de l\'actriu dins d\'un marc audiovisual produ\xc3\xaft. Es tracta doncs, no nom\xc3\xa9s de veure la cantant en directe a\xc2\xa0la pantalla gran\xc2\xa0del concert (cosa que ja a la d\xc3\xa8cada dels\xc2\xa0cinquanta\xc2\xa0s\'havia popularitzat),\xc2\xa0sin\xc3\xb3\xc2\xa0d\'integrar les imatges en directe dins l\'espectacle visual preprogramat.\xc2\xa0'